Številka: 0103-514/2014/2

Datum: 4.9.2014

Zadeva: Predmet dogovora – zastarane terjatve

Spoštovani,

prejeli smo vaš dopis, v katerem navajate, da so nekateri javni uslužbenci prejemali preveč izplačane plače v obdobju od 1.8.2008 do 31.10.2009. Od 1.11.2009 so prejemali na osnovi novih aneksov pravilne plače, dogovor o vračilu preveč izplačanih plač pa jim ni bil predložen. Glede na sprejetje ZSPJS-S in glede na dejstvo, da določbe novele ZSPJS-S ne posegajo v določbo 202. člena Zakona o delovnih razmerjih ZDR-1, ki določa, da terjatve iz delovnega razmerja zastarajo v roku petih let, se vam zastavlja vprašanje, za kateri čas je potrebno opraviti izračune o višini preveč izplačanih plač oziroma pripraviti dogovore o vračilu, torej za celotno obdobje ali za obdobje, v katerem terjatve še niso zastarale.

Kot že sami navajate, določbe novele ZSPJS-S niso posegle v določbo 202. člena ZDR-1, ki določa, da terjatve iz delovnega razmerja zastarajo v roku petih let. Glede na navedeno menimo, da je potrebno dogovor o načinu vračila preveč izplačanih zneskov plač pripraviti na način, da bodo predmet vračila le nezastarane terjatve iz delovnega razmerja.

S spoštovanjem,

**Mojca RAMŠAK PEŠEC**

**GENERALNA DIREKTORICA**

Poslano:

* naslov